It-tliet membri tal-Ġurija (Anton Grasso, George Falzon u Joe Borg) flimkien mas-Segretarju, Charles Magro, u l-President, Alfred Massa, tal-Għaqda Poeti Maltin. Il-Konkors Nazzjonali ta' Poe\ija organizzat mill-G]aqda Poeti Maltin [ie fi tmiemu waqt Lejla ta' Premjazzjoni li saret il-Ħamis, 1 ta' Diċembru 2011, fis-sala tas-Soċjet tal-Arti, Manifattura u Kummerċ, il-Belt. Din tmexxiet mis-Segretarju, Charles Magro. F'diskors fil-bidu taċ-ċerimonja l-President tal-Għaqda, Alfred Massa qal li sa mit-twaqqif tagħha fl-1975, l-Għ.P.M. mill-ewwel ħasbet biex tibda torganizza diversi attivitajiet ħalli tqajjem kuxjenza pubblika favor il-poeżija f'pajjiżna. Fost dawn l-attivitajiet kien hemm il-Konkors ta' Poeżija li kellu jibda jsir kull sena. U hekk sar u hekk nittama li jibqa' jsir. Għax dan il-Konkors qed jgħin lil ħafna poeżiji li jkunu ilhom is-snin maqfulin fil-kxaxen tal-individwi li jkunu nisġuhom. Kull sena dan il-Konkors ġibed lejh numru konsiderevoli ta' parteċipanti kemm poeti stabbiliti kif ukoll oħrajn prinċipjanti. L-aktar meta dan infetaħ għall-poeżiji bil-Malti, bl-Ingliż u bit-Taljan; bl-enfasi, naturalment, dejjem tkun fuq il-Malti. Imbagħad il-kelliem irringrazzja lil kulmin ħa sehem fl-organizzazzjoni tal-Konkors u feraħ lill-parteċipanti kollha, rebbieħa u mhumiex. Wara l-Ġurija qrat ir-Rapport tagħha. Intqal li fuq nota ġenerali l-konkors kien wieħed ta' livell tajjeb ħafna. Saru wkoll suġġerimenti lil dawk li għadhom tarjin fin-nisġa tal-versi biex jaqraw aktar poeżiji kemm ta' poeti Maltin kif ukoll ta' poeti barranin. mbagħad inqraw il-poeżiji rebbieħa u tqassmu l-Premjijiet mill-President tal-Għ.P.M., Alfred Massa. Ir-riżultat kien dan li ġej: Flaxbekk ta' Stefano Farrugia (rebbieħ ukoll tal-Premju Buontempo); ta' Keith Azzopardi; Meta l-Aħħar Xemgħa ta' Jane Micallef. TAQSIMA INGLIŻ: ta' Kristina Miggiani; ta' Raymond Grech. ta' Christine Farrugia. Issemmew b'ġieħ poeżiji mit-tliet taqsimiet, din id-darba ta' Therese Pace, Robert Zammit, Therese Vella, Stefano Farrugia, Kevin Tanti, Keith Azzopardi u Robert Gatt. Ir-rebbieħa tal-Konkors Nazzjonali tal-Poeżija 2011, flimkien mal-President,
Konkors Nazzjonali ta' Poeżija 2011